รมว.คลัง เผยอัตราดอกเบี้ยที่ 1.5% สมดุลแล้ว แนะจับตาปัจจัยแวดล้อมในระยะต่อไป
รมว.คลัง ระบุอัตราดอกเบี้ยปัจจุบันสมดุลแล้ว รอดูปัจจัยแวดล้อมในระยะต่อไป
12 มิ.ย. 2558

นายสมหมาย ภาษี รมว.คลัง เปิดเผยว่า การที่คณะกรรมการนโยบายการเงิน (กนง.) คงอัตราดอกเบี้ยที่ 1.5% เป็นเรื่องที่ดีและเหมาะสมแล้ว เนื่องจากการพิจารณานโยบายการเงินต้องดูเรื่องการแข่งขันของอัตราแลกเปลี่ยน ภาพรวมอัตราดอกเบี้ย และผู้ที่ถือเงินบาทด้วย ซึ่งขณะนี้ถือว่าอัตราดอกเบี้ยเป็นระดับที่สมดุลแล้ว
ทั้งนี้ดอกเบี้ยไทยขณะนี้ยังไม่ใช้อัตราที่ต่ำที่สุดในภูมิภาค และต่อไปจะต้องมีการพิจารณาอีกทีว่าอัตราดอกเบี้ยจะต้องมีการเปลี่ยนแปลงอย่างไร เพราะต้องเข้าใจธรรมชาติของนโยบายการเงินด้วยว่า ดอกเบี้ยมันมีทั้งขึ้นและลงได้